**Projektēšanas uzdevums**

**1. Projektējamā objekta nosaukums –** Sūkņu stacijas personāla ēka (darbnīca).

**2. Pasūtītājs –** SIA “Daugavpils ūdens”.

**3.** Pakalpojums sastāv no divām darbu daļām:

1. darbu daļa – projektēšanas pakalpojums.

2. darbu daļa – autoruzraudzība. Pasūtītājam ir tiesības pasūtīt autoruzraudzības pakalpojumu līdz 2017.gada 1.jūlijam.

**4.** Maksimālais projektēšanas pakalpojuma sniegšanas termiņš – **120 kalendārās dienas**

**5. Objekta atrašanās vieta –** kadastra numurs 05000021101005, Ūdensvada iela 3, Daugavpils.

**6. Projektēšanas ieceres dokumenti –** otrās grupas būvēm.

**7. Būvniecības veids** – esošās ēkas renovācija.

**8. Projekta sastāvs** – izstrādāt tehnisko dokumentāciju apjomā, saskaņā ar LR MK noteikumu Nr. 529 p. 2.3. prasībām.

**9. Projektētājs** - tiks noteikts iepirkuma procedūras rezultātā.

**10. Mērķis** – izstrādāt Sūkņu stacijas ēkas renovācijas būvprojektu.

**11. Izmantojamie normatīvi un standarti** – Izstrādājot projektu, jāievēro spēkā esošie Latvijas Republikas likumi un Ministru kabineta noteikumi, Latvijas būvnormatīvi, Latvijas valsts standarti un citi spēkā esošie normatīvie akti.

**12. Projektēšanas darbi – izstrādāt projektu sekojošo darbu veikšanai:**

* pilnīgi vai daļēji pārbūvēt koka pārsegumu konstrukciju;
* veikt daļējo jumta konstrukcijas remontu un nomainīt jumta segumu;
* zem pārseguma sijām, pa ēkas perimetru, veikt dzelzsbetona monolītjoslu, vai ieprojektēt citu alternatīvu risinājumu-metāla sprādze gar ēkas perimetru.

(Projektēšanas uzdevuma 10. punkta prasības atbilst Tehniskās izpētes atzinuma 7.2. nodaļas 2., 3., 4.punktiem.)

Būvprojekta sastāvā jāiekļauj Objekta materiālu apjomi uz elektroniska datu nesēja MS Excel datorprogrammā.

**13. Būvprojekta saskaņošana:**

* saskaņot projektu ar visām ieinteresētajām institūcijām;
* iesniegt saskaņotu projektu akceptēšanai Būvvaldē atbilstoši vispārējiem būvnoteikumiem;
* Pasūtītājam nododams Daugavpils novada pašvaldības Būvvaldē akceptēts Objekta būvprojekts pilnā apjomā 4 eksemplāros, t.sk. 1 eksemplārs Būvvaldei ar saskaņojumu un akcepta oriģināliem, kā arī iesniegt 1 projekta eksemplāru elektroniskā formā (dwg, pdf).

Pielikumā: *1. Sūkņu stacijas personāla ēkas 2015.gada 14.aprīlī veiktā fotofiksācija uz 5 lapām;*

*2. Būves tehniskās izpētes atzinums uz 41 lapas;*

*3. 03.12.2015 Valsts kultūras pieminekļu aizsardzības inspekcijas vēstule Nr.14.3-04/174 uz 1 lapas.*